Ylipoltto (englanniksi Overburn) on tekniikka, jossa CD- tai DVD-levylle poltetaan enemmän dataa kuin levylle virallisesti mahtuu. Tekniikka vaatii tukea sekä polttavalta asemalta että poltto-ohjelmalta. Myynnissä on myös CD-levyjä, jotka ovat pituudelta 90 tai 99 minuuttia, jolloin näihin levyihin ylipolton pitäisi levyn osalta onnistua ilman ongelmia. Ylipoltetut levyt eivät toimi kaikissa CD/DVD-asemissa/soittimissa, ja ne saattavat teoriassa vahingoittaa asemaa, kuten itse ylipolttaminenkin.